Generalisimo Kesatuan Soviet

Generalisimo Kesatuan Soviet (; ) adalah pangkat tentera cadangan yang dizahirkan pada 27 Jun 1945, mengikuti tradisi Tentera Darat Imperial Rusia (pangkat berkenaan dipegang sebanyak 4 kali. Pertama disandang oleh Negarawan Rusia Aleksei Shein dan yang terakhir disandang oleh Count Aleksandr Vasiliyevich Suvorov ). Pangkat ini diberikan kepada Joseph Stalin selepas Perang Dunia II; walau bagaimanapun, Stalin menolak secara rasmi kelulusan pangkat ini dan meninggal dunia dengan pangkat Marsyal Kesatuan Soviet. Ia akan menjadi pangkat tentera tertinggi dalam Soviet Union bersamaan dengan pangkat enam bintang.

Rumusan
Pangkat tentera ini secara khusus dicipta untuk Joseph Stalin. Namun, menurut penulis biografi Stalin Robert Service, Stalin sendiri menyesal dengan pangkat tentera yang maha hebat ini, dan meminta Winston Churchill terus memanggilnya Marsyal sahaja. Stalin juga menolak sebarang bentuk perbezaan antara pangkat tenteranya dan marsyal Soviet yang lain, dan kekal menggunakan insignia dan pakaian seragam asal Marsyal Kesatuan Soviet sepertimana marsyal Soviet yang lain.

Perkara tentang Generalissimus of the Soviet Union telah disebut sekali lagi selepas perang, apabila satu draf perintah mengenai pangkat Soviet ini dipersembahkan kepada Stalin. Kemudian, Jeneral Andrey Khrulyov – pengarah Jabatan Am Logistik – telah diberi tugas untuk mereka bentuk pakaian seragam Generalissimus untuk Stalin gunakan dalam perarakan kemenangan pada 9 Mei 1947. Pakaian seragam ini telah siap dan dipersembahkan kepada Stalin seminggu sebelum perarakan itu.

Selepas menelitinya, Stalin sekali lagi meluahkan rasa tidak puas hati. Kemudian beliau memegang draf perintah mengenai pangkat Generalissimus dan mengisytiharkan: "Aku tidak akan menandatangani perintah ini. Tentera Merah Soviet hanya mempunyai gelaran Marsyal sebagai pangkat tertingginya." Selepas itu, subjek pangkat baru ini tidak pernah dibangkitkan lagi.

Sampel rekaan telah ditolak oleh Stalin, yang menganggapnya terlalu mewah dan kuno. Kini ia disimpan di Muzium Perang Patriotik Besar di Moscow di Poklonnaya Gora.

Cadangan insignia bahu
Dibawah adalah reka bentuk cadangan lencana bahu Generalissimus of the Soviet Union.

Lihat juga
 Generalisimo
 Lencana pangkat tentera Soviet Union
 Senarai marsyal Soviet
 Senarai Fil Marsyal Rusia

Rujukan

Pautan luar
 Generalissimus of the Soviet Union 

Tentera Soviet
Pangkat tentera
Kesatuan Soviet
Marsyal
Pegawai 6 bintang